stanford-oval/wikipedia huggingface dataset:
HMS P47
Palvelus

Alus liitettiin 23. syyskuuta 1942 Holy Lochissa 3. sukellusvenelaivueeseen, jossa se oli koeajoissa 14. marraskuuta 1942 saakka. Marras-joulukuun 1943 alus oli Maltalla 10. sukellusvenelaivueessa.
Alus lähti 15. marraskuuta 1942 Biskajanlahdelle ensimmäiselle partiomatkalleen. Irlanninmeren läpi etelään alus matkasi HMS Sealionin kanssa ja pimeäntuloon saakka sukellusveneiden suojana oli hävittäjä HMS Scimitar. Dolfijn yritti 26. marraskuuta 1942 tuloksetta upottaa havaitsemansa Saksan laivaston sukellusveneen U-263:n. Alus päätti partiomatkansa 5. joulukuuta Falmouthiin, mistä se palasi Holy Lochiin 8. joulukuuta.
Alus lähti 22. joulukuuta Holy Lochista Biskajanlahdelle, josta se siirtyi 6. tammikuuta 1943 Gibraltarille. Alus partioi 13. – 23. tammikuuta Espanjan kaakkoisrannikolla, mistä se palasi Algeriin. Alus liitettiin 23. tammikuuta Algerissa 8. sukellusvenelaivueeseen.
Alus lähti 1. helmikuuta partiomatkalle Korsikan rannikolle. Alus upotti 9. helmikuuta torpedoimalla Italian laivaston Perla-luokan sukellusveneen R. Smg. Malachiten lähellä Cape Spartiventoa. Alus upotti italialaisen rahtialus Eglen, apuvartiolaiva RN V50/Adalian, purjealus Stefano Galleanon ja neljä muuta purjealusta kuten kreikkalaiset Hydrean ja Theoinen sekä kaksi pienehköä saksalaista alusta.
Lisäksi alus vaurioitti italialaisia rahtialuksia Humanitasia ja Sabiaa. Se teki myös tuloksettoman hyökkäyksen saksalaisia kauppa-aluksia Oriaa ja Ledaa (ex- italialainen Leopardi) vastaan. Ledaa vastaan hyökätessään sukellusvene upotti saattajana toimineen Saksan laivaston torpedoveneen TA14 (ex-Italian laivaston Turbine). Sukellusvene torpedoi myös ranskalaisen rahtialuksen hylyn Dalnyn ja hyökkäsi tykillä pienehköä saattuetta vastaan, jolloin sen kansitykillä ammuttiin kuusitoista laukausta osuen kahdesti proomu Vidiin. Hyökkäys kuitenkin keskeytyi hätäsukellukseen.
Joulukuusta 1943 maaliskuuhun 1944 alus oli 1. sukellusvenelaivueessa Beirutissa. Lopulta alus palasi saattueen mukana Britteinsaarille, jossa se siirrettiin Dundeessa telakalle. Euroopan sotatoimien päätyttyä alus sijoitettiin koululaivaksi Amsterdamiin, missä se oli 1947–1952. Alus poistettiin palveluksesta ja palautettiin nimellisesti Britannian kuninkaalliselle laivastolle. Alus kuitenkin romutettiin Alankomaissa toukokuussa 1952.
Päälliköt

Aluksen päällikköinä olivat:
luitenant ter zee 1e klasse Henri Max Louis Frédéric Emile van Oostrom Soede 23. syyskuuta 1942 – 25. heinäkuuta 1944
luitenant ter zee 1e klasse Arie van Altena 25. heinäkuuta – 21. elokuuta 1944
luitenant ter zee 1e klasse Jean Baptist Maria Joseph Maas 21. elokuuta 1944 – 17. syyskuuta 1945
Hannu Simola

Hannu Simola (s. 1950) on suomalainen sosiologi ja kasvatustieteilijä, joka on toiminut professorina Tampereen, Helsingin ja Turun yliopistoissa. Hän on erikoistunut koulutuksen sosiologiaan ja koulutuspolitiikkaan. Simola on tehnyt merkittävää tutkimusta ja kirjoittanut useita teoksia koulutusjärjestelmän ja koulutuspolitiikan muutoksista sekä niiden vaikutuksista yhteiskuntaan. Hänen tutkimuksensa keskittyvät muun muassa koulutuksen eriarvoisuuteen, koulutuspolitiikan uudistuksiin ja koulutuksen kansainvälistymiseen. Simola on myös vaikuttanut koulutuspoliittisessa keskustelussa Suomessa.
Hannu Sopanen

Hannu Sopanen Imatralla 26.6.2015 Imatra Big Bandin solistina
Hannu Sopanen Lappeenrannassa 28.3.2015
Hannu Sopanen (15. joulukuuta 1943 Lauritsala – 25. elokuuta 2016) oli monipuolinen  imatralainen musiikkimies. Hänen pääsoittimensa oli trumpetti, jota hän opiskeli Sibelius-akatemiasta valmistuen 1967. Trumpettiopinnot hän oli aloittanut Lappeenrannan työväen soittokunnassa Arvo Vehviläisen johdolla. Hän toimi myös kanteleensoittajana, kapellimestarina, soitonopettajana, säveltäjänä ja sovittajana. Hänelle oli myönnetty ansioistaan muun muassa  Director Musices -arvonimi.
Sopanen oli Imatra Big Bandin,  Imatra Big Band -festivaalin ja Imatran Big Band -kurssin perustajajäsen. Hän toimi pitkään Imatra Big Bandin kapellimestarina ja trumpettisolistina. Imatra Big Band -festivaalin ohjelmapäällikkönä hän toimi 1983–1998 ja Big Band -kesäkurssin taiteellisena johtajana ja opettajana lukuisina vuosina.
Työurallaan Hannu Sopanen toimi muun muassa Kuopion kaupunginorkesterin ykköstrumpetistina (1967–1974), Imatran seurakunnan orkesterin johtajana (1974–1984) ja Imatran kaupungin musiikinjohtajana (1984–1999).   Osa Sopasen oppilaista jatkoi opintojaan ammattimuusikoiksi.Hannu Sopasen oppilaita on ollut muun muassa Mikko Pettinen.
Hanne Selkokari

Hanne Selkokari (s. 1964) on suomalainen taidehistorioitsija. Hän toimi Ainolan museonjohtajana ja Ainolasäätiön asiamiehenä maaliskuusta 2016 edeltäjänsä museonjohtaja Hilkka Helmisen jäätyä eläkkeelle. Lokakuussa 2018 Selkokari siirtyi Ateneumiin kokoelma-amanuenssiksi.
Selkokari on koulutukseltaan filosofian tohtori. Hänen väitöskirjansa aiheena oli Eliel Aspelin-Haapkylä (1847–1917) taiteen keräilijänä ja taidehistorioitsijana. Selkokari on työskennellyt museologian tuntiopettajana Helsingin yliopistossa. Hän on toiminut myös WSOY:n kirjallisuussäätiön ja muinaismuistosäätiön asiamiehenä.
Hallvard Holmen

| Hallvard Holmen |
| --- | --- |
 Holmen vuonna 2006.
Henkilötiedot
Syntynyt: 17. heinäkuuta 1966 (ikä 58) Mosjøen, Norja
Ammatti:  näyttelijä
Puoliso:  Iren Reppen
Näyttelijä
Aktiivisena:  1991–
Aiheesta muualla
IMDb
Hallvard Holmen (s. 17. heinäkuuta 1966 Mosjøen) on norjalainen näyttelijä, joka teki ensiesiintymisessä elokuvassa Byttinger vuonna 1991. Elokuvien ja televisiosarjojen lisäksi hän on näytellyt muun muassa Rogalandin teatterissa ja Det Norske Teatretissa. Myös Holmenin vaimo Iren Reppen on näyttelijä.
Aiheesta muualla

Kuvia tai muita tiedostoja aiheesta Hallvard Holmen Wikimedia Commonsissa
Hanne Hogness

| Mitalit> Maa:   Norja.Naisten käsipallo. Olympialaiset  | Mitalit> Maa:   Norja.Naisten käsipallo. Olympialaiset  | Mitalit> Maa:   Norja.Naisten käsipallo. Olympialaiset  | Maa:   Norja> Naisten käsipallo. |
| --- | --- | --- | --- |
|  Hopeaa | Soul 1988 | joukkuekilpailu |  |
|  Hopeaa | Barcelona 1992 | joukkuekilpailu |  |
Hanne Hogness (s. 16. helmikuuta 1967 Trondheim) on norjalainen entinen käsipalloilija. Hän kuului hopeaa saaneeseen joukkueeseen sekä vuoden 1988 kesäolympialaisissa Soulissa että vuoden 1992 kesäolympialaisissa Barcelonassa.
HMS Zebra (1895)

| HMS Zebra |
| --- | --- |

Aluksen vaiheet
Rakentaja:  Thames Ironworks and Shipbuilding Company, Bow Creek
Kölinlasku:  1. heinäkuuta 1894
Laskettu vesille:  13. joulukuuta 1895
Palveluskäyttöön:  tammikuu 1900
Loppuvaihe:  myyty romutettavaksi 30. heinäkuuta 1914
Tekniset tiedot
Uppouma:  310 t (standardi) 365 t (max)
Pituus:  62,33 m (kokonaispituus)
Leveys:  6,10 m
Syväys:  2,29 m
Koneteho:  4 800 ihp
Nopeus:  27 solmua (suunniteltu)
Aseistus
Aseistus:  1 x QF 12 naulan 12 cwt laivatykki 3 x QF 6 naulan Hotchkiss 2 x 18" torpedoputkea
HMS Zebra oli Britannian kuninkaallisen laivaston vuonna 1900 palvelukseenotettu Zebra-luokan torpedovenehävittäjä.
Valmistus

Alus tilattiin 7. helmikuuta 1894 Thames Ironworks and Shipbuilding Companyltä Bow Creekistä Thames-joen suulta osana vuosien 1893-1894 laivasto-ohjelmaa, jolloin sen valmistumisajankohdaksi määrättiin 7. kesäkuuta 1895. Köli laskettiin 1. heinäkuuta 1894. Alus laskettiin vesille 13. joulukuuta 1895 ja valmistui tammikuussa 1900.
Palvelus

Alus oli koko uransa ajan Britteinsaarilla. Sen savuhormit pidennettiin vuoden 1903 jälkeen. Alus myytiin romutettavaksi 30. heinäkuuta 1914.
HMS Zephyr (R19)

| HMS Zephyr |
| --- | --- |
 HMS Zephyr

Aluksen vaiheet
Rakentaja:  Vickers Armstrong, Barrow-in-Furness
Kölinlasku:  13. heinäkuuta 1942
Laskettu vesille:  15. heinäkuuta 1943
Palveluskäyttöön:  6. syyskuuta 1944
Loppuvaihe:  myyty romutettavaksi kesäkuussa 1958
Tekniset tiedot
Uppouma:  1 730 t (standardi) 2 570 t (max)
Pituus:  80,1 m (kokonaispituus)
Leveys:  10,90 m
Koneteho:  40 000 hv (29,8 MW)
Nopeus:  37 solmua
Miehistöä:  286
Aseistus
Aseistus:  4 x 4,5" tykkiä 5 x 40 mm ilmatorjuntatykkiä 8 x 21" (533 mm) torpedoputkea
HMS Zephyr (viirinumero R19) oli Britannian kuninkaallisen laivaston Z-luokan hävittäjä toisessa maailmansodassa.
Valmistus

Alus tilattiin 12. helmikuuta 1942 kymmenennessä hätälaivueessa (engl. Emergency Flotilla) Vickers Armstrongilta Newcastlesta, missä köli laskettiin 13. heinäkuuta 1942. Alus laskettiin vesille 15. heinäkuuta 1943 ja valmistui seuraavana vuonna 6. syyskuuta.
Palvelus

Vastaanottotestit ja varustautuminen aloitettiin 9. syyskuuta. Niiden päätyttyä alus siirrettiin Scapa Flowhun Kotilaivastoon miehistön koulutukseen. Alus liitettiin 23. lokakuuta Kotilaivastosta muodostettuun operaatio Hardyn osasto Force 2:een, joka miinoitti laivareittejä sekä muuten häiritsi Norjan rannikon merenkulkua. Seuraavana  päivänä alus suojasi miinoituslentojen ajan saattuetukialuksia. Lennot peruutettiin 25. lokakuuta heikon sään vuoksi ja osasto palasi 27. lokakuuta Scapa Flowhun.
Alus siirrettiin 1954 Portsmouthin reserviin. Se sijoitettiin toukokuussa 1958 poistolistalle ja myytiin kesäkuussa BISCOlle romutettavaksi. Alus saapui 2. heinäkuuta hinattuna Dunstoniin romutettavaksi Clayton and Davielle.
Harri Niemi

Harri Niemi on suomalainen muusikko, radiotoimittaja ja juontaja. Hän toimii Radio Helsingin Aamu Helsingissä -ohjelman toimittajana ja juontajana. Aiemmin hän työskenteli Radio Cityssä ja Emi Finlandissa. Hän soitti koskettimia Arto Muna ja Millenniumissa. Hän soittaa myös Vesa ja Matti Loiri -duossa yhdessä Wallu Valpion kanssa.
Gulliverin matkat (elokuva)

| Gulliverin matkat> Gulliver’s Travels |
| --- | --- |

Ohjaaja:  Rob Letterman
Käsikirjoittaja:  Joe Stillman Nicholas Stoller
Perustuu:  Gulliverin retket
Tuottaja:  Jack Black Ben Cooley John Davis Gregory Goodman
Säveltäjä:  Henry Jackman
Kuvaaja:  David Tattersall
Leikkaaja:  Alan Edward Bell Maryann Brandon Nicolas De Toth Dean Zimmerman
Tuotantosuunnittelija:  Gavin Bocquet
Pääosat:  Jack Black Emily Blunt Jason Segel Amanda Peet
Valmistustiedot
Valmistusmaa:   Yhdysvallat
Tuotantoyhtiö:  20th Century Fox
Levittäjä:  InterCom Netflix Disney+
Ensi-ilta:   25. joulukuuta 2010  18. helmikuuta 2011
Kesto:  95 minuuttia
Alkuperäiskieli:  englanti
Budjetti:  112 000 000 USD
Tuotto:  237 382 724 USD
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Gulliverin matkat (Gulliver's Travels) on vuonna 2010 julkaistu fantasiakomediaelokuva, jonka on ohjannut Rob Letterman. Elokuva perustuu löyhästi Jonathan Swiftin 1700-luvun samannimiseen romaaniin.
Näyttelijät

| 0 | 1 | 2 |
| --- | --- | --- |
|  Jack Black  | … |  Lemuel Gulliver   |
|  Emily Blunt  | … |  Lilliputin prinsessa   |
|  Jason Segel  | … |  Horatio   |
|  Amanda Peet  | … |  Darcy Silverman   |
|  T. J. Miller  | … |  Dan   |
|  Catherine Tate  | … |  Lilliputin kuningatar   |
|  Billy Connolly  | … |  Lilliputin kuningas   |
|  James Corden  | … |  Jinks   |
|  Chris O'Dowd  | … |  Edward   |
Aiheesta muualla

Viralliset kotisivut (Arkistoitu – Internet Archive)
Gulliverin matkat Internet Movie Databasessa (englanniksi)
Gunnar Knudsen

| Gunnar Knudsen |
| --- | --- |
 Gunnar Knudsen
Norjan pääministeri
 1908–1910  
Edeltäjä:  Jørgen Løvland
Seuraaja:  Wollert Konow
Norjan pääministeri
 1913–1920  
Edeltäjä:  Jens Bratlie
Seuraaja:  Otto Bahr Halvorsen
Henkilötiedot
Syntynyt: 19. syyskuuta 1848
Kuollut: 1. joulukuuta 1928 (80 vuotta)
Tiedot
Puolue:  Venstre
Gunnar Knudsen (19. syyskuuta 1848 – 1. joulukuuta 1928) oli norjalainen laivanvarustaja ja Liberaalipuolueen poliitikko, joka toimi maansa pääministerinä 1908–1910 ja 1913–1920. Hän toimi aktiivisesti maansa sähköistämisessä ja vesivoiman valjastamisessa.
Aiheesta muualla

Kuvia tai muita tiedostoja aiheesta Gunnar Knudsen Wikimedia Commonsissa
Gunnar Jönsson

Gunnar Jönsson (1905–1982) oli esikoislestadiolainen maallikkosaarnaaja, joka asui Ruotsin Ylitorniolla Hirvijärven kylässä. Jönsson oli 1940-luvulta alkaen esikoislestadiolaisuuden johtavia saarnaajia. Hän oli yksi ns. Lapin vanhimmista. Esikoislestadiolainen seurakunta lähetti hänet kymmenille saarnamatkoille eri puolille Ruotsia, Suomeen, Norjaan, Tanskaan ja Pohjois-Amerikkaan. Suomessa hän oli saarnamatkoilla vuosina 1948, 1953, 1962, 1969, 1974 ja 1978. Jönsson oli myös kirkolliskokousedustaja. Hänen äidinkielensä oli ruotsi, mutta hän pystyi saarnaamaan myös suomeksi. Jönssonin saarnoja on julkaistu muun muassa Isän ääni -kirjasarjassa ja Rauhan Side -lehdessä.
Kirjallisuutta

Pekka Raittila: Esikoislestadiolaisuus Suomessa, 1984, SKHSV
Aikakautemme vanhinten kirjoituksia = Vanhinten kirja I
Vanhinten kirja II
Vanha lestadiolaiskristillinen yhdistys: Julkaisukokoelma
Isän ääni 1960–69
Isän ääni 1970–79
Isän ääni 1980–89
Hallwylin museo

| Hallwylin museo Hallwylska museet  |
| --- | --- |

Tyyppi:  Palatsi, kotimuseo, kompleksi, taidemuseo 
Sijainti:  Östermalm 
Perustettu:  1898  
Kotisivut:  hallwylskamuseet.se/en 
Koordinaatit:  59°19′59″N, 18°04′30″E
 fiHallwylin museo 
  
Hallwylin museo heinäkuussa 2008.
Hallwylin museo on taidemuseo, joka sijaitsee Ruotsissa Tukholman keskustassa.
Walther ja Wilhelmina von Hallwylin yksityispalatsi rakennettiin vuosina 1893–1898. Palatsin suunnittelusta vastasi arkkitehti Isak Gustaf Clason. Palatsi edustaa 1800-luvun lopun historiaromanttista arkkitehtuuria, ja sen esikuvina olivat 1500-luvun venetsialaiset ja espanjalaiset palatsit. Eri huoneet sisustettiin eri historiallisten tyylien mukaan. Hallwylien kotiin löysivät kuitenkin tiensä 1900-luvun vaihteen tekniset uutuudet, kuten keskuslämmitys, sähkövalo, lämmin ja kylmä juokseva vesi sekä henkilö- ja ruokahissi.
Wilhelmina von Hallwyl oli suurkeräilijä, joka hankki laajat kokoelmat taidetta, hopeaa, antiikkia, aseita ja posliinia ajatuksenaan perustaa museo. Pariskunta lahjoitti palatsin irtaimistoineen Ruotsin valtiolle vuonna 1920, ja museo avattiin yleisölle vuonna 1938. Museon kokoelmiin kuuluu yli 50 000 esinettä, joiden joukossa on sekä arvokkaita taide-esineitä että arkisia käyttöesineitä. Kaikki on luetteloitu huolellisesti.
Hallwylin museo kuuluu organisaatioon Livrustkammaren och Skoklosters slott med Stiftelsen Hallwylska museet.
Aiheesta muualla

Museon sivusto (ruotsiksi), (englanniksi) ym.
Tukholman seudun taidemuseot
Fotografiska
Hallwylin museo
Itä-Aasian museo
Liljevalchin taidehalli
Millesgården
Moderna museet
Ruotsin arkkitehtuurimuseo
Ruotsin kansallismuseo
Waldemarsudde
HD 95086 b

Tähteä HD 95086 kiertävä "b" planeetta näkyy kaukoputken kuvassa valopisteenä
HD 95086 b on valokuvattu kaasuplaneetta, joka
kiertää Kölin tähtikuviossa olevaa tähteä
HD 95086.  Planeetta on noin 4-5 jupiterin massainen "super-Jupiter".
Keskustähti

Keskustähti on A8III-tyypin kellanvalkea esi-pääsarjan, jonka massa on 1,6 Auringon massaa.
Keskustähti on nuori.
Planeetta

Planeetan HD 95086 bpintalämpötila
on noin 700 K mikä vastaa 400 C:tä.
Planetan kirkkaudesta, lämpötilasta ja arvioidusta iästä on päätelty massaksi 4-5 jupiterin massaa. Silloin tämä kaasuplaneetta on super-Jupiter. Planeetta on noin 620 kaarisekunnin päässä
keskustähdestään, mikä vastaa noin 300 valovuodelle 56 AU:ta.
Gunnar Jørgensen

Gunnar Jørgensen (1896–1963) oli tanskalainen kirjailija ja yksityiskoulun perustaja.
Jørgensen valmistui ylioppilaaksi 1914 ja julkaisi esikoisteoksensa, lastenkirjan Flemming 1918 ja esikoisrunokokoelman Vårbrud 1920. Hän opiskeli teologiaa mutta ei suorittanut loppututkintoa. Flemming oli ensimmäinen nuortenkirjasarjassa, jonka päähenkilö on nimeltään Flemming. Hänen 1936 Hellerupiin perustamansa koulu, nykyisin nimeltään Gunnar Jørgensens Skole, toimii edelleen Frederiksbergissä.
Suomennettu teos

Toveripiirissä, suom. Lauri Karila. Karisto 1920. Sarja: Kariston nuorisonkirjoja, 20
Harri Nykänen (jalkapalloilija)

| Henkilötiedot |
| --- | --- | --- | --- |
Syntymäaika: 4. helmikuuta 1994 (ikä 30)
Syntymäpaikka: Tornio, Suomi
Pelipaikka: maalivahti
Pituus: 186 cm
Seura
Seura: RoPS
Pelinumero: 12
Junioriseurat
2006–2013: TP-47
Seurat
| Vuodet | Seura | O | (M) |
| 2010–2014 | TP-47 | 16 | (0) |
| 2012–2013 | → FC Kemi (laina) | 7 | (0) |
| 2014– | RoPS | 2 | (0) |
| 2014–2015 | → Santa Claus | 11 | (0) |
| 2015 | → TP-47 (laina) | 4 | (0) |
| Yhteensä | Yhteensä | 40 | (0) |
 Seurajoukkueuran tilastot kattavat vain kansalliset sarjat, päivitetty 20. helmikuuta 2016.
Harri Nykänen (s. 4. helmikuuta 1994 Tornio) on suomalainen jalkapalloilija, joka edustaa kaudella 2015 Veikkausliigassa pelaavaa Rovaniemen Palloseuraa. Hän on pelipaikaltaan maalivahti.
Nykänen pelasi vuosina 2011–2013 TP-47:ssä Kakkosta yhteensä 13 ottelua. Kaudeksi 2014 hän siirtyi Veikkausliigassa pelaavaan RoPS:aan, muttei päässyt ensimmäisen kautensa aikana kertaakaan kentälle. Ensiesiintymisensä Veikkausliigassa Nykänen teki 12. huhtikuuta 2015, kun RoPS hävisi HJK:lle kotonaan 1–3.
Hannu Soini

Hannu Soini (s. 1948) on filosofian tohtori ja psykologian yliassistentti Oulun yliopistossa, jossa hän toimii kasvatuspsykologian määräaikaisena professorina.
Teoksia

1999 Education students' experiences of learning and their conceptions about learning disabilities : towards a comprehensive theory of learning
Hadley Wickham

| Hadley Wickham |
| --- | --- |

Henkilötiedot
Syntynyt: 14. lokakuuta 1979 (ikä 44) Hamilton, Uusi-Seelanti
Koulutus ja ura
Tutkinnot:  Aucklandin yliopisto Iowan osavaltionyliopisto
Väitöstyön ohjaaja:  Dianne Cook ja Heike Hofmann
Tutkimusalue:  tilastotiede datatiede
Aiheesta muualla
Kotisivu
Hadley Alexander Wickham (s. 14. lokakuuta 1979 Hamilton) on uusiseelantilainen tilastotieteilijä ja ohjelmistosuunnittelija. Hänet tunnetaan parhaiten avoimeen lähdekoodiin perustuvan R-ohjelmointikielen tidyverse-kokonaisuuteen kuuluvien pakettien kuten dplyr:n ja ggplot2:n kehittäjänä. Wickham on myös kirjoittanut useita R:n käyttöön opastavia kirjoja.
Elämä

Wickham on suorittanut maisterin tutkinnon Aucklandin yliopistossa vuonna 2004 ja tohtorin tutkinnon Iowan osavaltionyliopistossa vuonna 2008. Hän työskentelee R:n ohjelmointiympäristöä kehittävän RStudion tutkimusjohtajana sekä dosenttina Aucklandin yliopistossa, Stanfordin yliopistossa ja Ricen yliopistossa. Wickham asuu aviomiehensä kanssa Houstonissa Yhdysvalloissa.
Julkaisuja

Hadley Wickham & Garrett Grolemund: R for Data Science : Import, Tidy, Transform, Visualize, and Model Data.  Sebastopol, Kalifornia:  O'Reilly, 2017.  ISBN 978-1491910399.  Teoksen verkkoversio.
Hadley Wickham: R Packages.  Sebastopol, Kalifornia:  O'Reilly, 2015.  ISBN 978-1491910597.  Teoksen verkkoversio.
Aiheesta muualla

Hadley Wickhamin kotisivut
Luettelo fobioista

Tämä on luettelo erilaisista fobioista sekä torjuvista asenteista, joiden nimityksessä jotkut käyttävät loppuosaa -fobia.
Kulttuurien ennakkoluulot ja syrjintä

| Fobia | Pelon/inhon kohde |
| --- | --- |
Akefobia: aseksuaalit
Bifobia: biseksuaalisuus tai biseksuaalit
Efebifobia: nuoret
Gerontofobia, Geraskofobia: ikääntyminen tai vanhukset
Heterofobia: heteroseksuaalit
Homofobia: homoseksuaalisuus, homoseksuaalit tai homot
Lesbofobia: lesbot
Pedofobia: vauvat ja lapset
Psykofobia: mielisairaus ja mielisairaat
Transfobia: transsukupuoliset ihmiset
Etniset ennakkoluulot ja syrjintä

| Fobia | Pelon/inhon kohde |
| --- | --- |
Afrofobia: afrikkalaiset
Albanofobia: albaanit
Anglofobia: englantilaiset tai englantilainen kulttuuri
Christianofobia: kristityt
Germanofobia: saksalaiset
Hindufobia: Hindut
Hispanofobia: latinalaisamerikkalaiset, latinalaisamerikkalainen kulttuuri ja espanjan kieli
Hungarofobia: unkarilaiset
Indofobia: Intia tai intialainen kulttuuri
Iranofobia: Iran tai iranilainen kulttuuri
Islamofobia: muslimit
Juudeofobia: juutalaiset
Koryofobia: korealaiset
Ksenofobia: muukalaiset
Latinofobia: latinalaiset
Lusofobia: portugalilaiset, portugalilainen kulttuuri ja portugalin kieli
Negrofobia: tummaihoiset
Nipponofobia: japanilaiset
Polonofobia: puolalaiset
Russofobia: venäläiset
Shiafobia: šiialaiset
Sinofobia: kiinalaiset
Sunnifobiat: sunnit
Turkofobia: turkkilaiset
Lääketieteelliset olosuhteet

| Fobia | pelon kohde |
| --- | --- |
Bibliofobia: kirjat kulttuuri-ilmiönä
Lipofobia: rasvojen välttäminen ruoassa (ei pelko rasvojen välttämisestä ruoassa, vaan rasvojen välttäminen ruoassa)
Luonnontieteissä

| Fobia | Tiedot |
| --- | --- |
Asidofobia: On mieluummin ei-happamissa olosuhteissa
Heliofobia: Vastenmielinen auringonvaloa kohtaan
Hydrofobia/Hydrofobinen: Vesi hylkii
Lipofobisuus: Rasva hylkii
Oleofobisuus: Öljy hylkii
Photofobia: taipumus pysyä poissa valosta
Ultrahydrofobisuus: Ominaisuus, joka annetaan materiaaleille, jotka ovat erittäin vaikeasti kastuvia
Termofobia: Vastenmielinen lämmölle
Fiktiiviset fobiat

| Fiktiivinen fobia | "Pelon kohde" |
| --- | --- |
Aibohfobia: palindromit
Anatidaefobia: ankan tarkkailemaksi joutuminen
Anoraknofobia: 
Arachibutyrofobia: maapähkinävoin tarttuminen kitalakeen
Hippopotomonstrosesquipedaliofobia: pitkät sanat
Nihilofobia: tyhjyys
Robofobia: robotit ja/tai androidit
Semafobia: semanttisen webin käyttö
Venustrafobia: kauniit naiset
Aiheesta muualla

Kuvia tai muita tiedostoja aiheesta Luettelo fobioista Wikimedia Commonsissa
ICD-10: F40-F48[vanhentunut linkki] (WHO)
Suomen Geriatrit (Arkistoitu – Internet Archive)
Gunnar Korhonen

Gunnar Korhonen esittelemässä pienoismallia (DC-8 Super 62 CF) vuonna 1966.
Gunnar Aleksander Korhonen (22. huhtikuuta 1918 Viipuri – 9. kesäkuuta 2001 Helsinki) oli suomalainen yritysjohtaja ja ministeri. Hän oli Finnairin pääjohtaja vuosina 1960–1987, sosiaali- ja terveysministeri (1970), II sosiaali- ja terveysministeri (1971–1972) sekä kauppa- teollisuusministeri (1971–1972) Teuvo Auran johtamissa lyhytikäisissä virkamieshallituksissa.
Sodan jälkeisinä vuosina ministeri Korhonen toimi eri tehtävissä kansanhuoltoministeriössä, sosiaaliministeriössä ja kauppa- ja teollisuusministeriössä. Finnairin, silloisen Aero O/Y:n, pääjohtajaksi Gunnar Korhonen tuli kauppa- ja teollisuusministeriön ylijohtajan paikalta 1960.
Lentoliikenteestä Korhosella ei ollut Finnairiin tullessaan mitään kokemusta, mutta hänellä oli luja tahto ja suorat suhteet presidentti Urho Kekkoseen. Virkamiestaustainen Korhonen sopi hyvin vetämään lentoyhtiötä silloisessa tiukan poliittisen säännöstelyn toimintaympäristössä, jossa lentoyhtiöiden kaupallisen menestyksen sanelivat valtioiden välisissä neuvotteluissa sovitut liikenneoikeudet. Finnairiin asetettiin paineita neuvostoliittolaisten koneiden ostamiseksi, mutta Korhonen torjui nämä ja neuvotteli lentokonehankinnoista lähes yksinomaan yhdysvaltalaisen McDonnell Douglas -yhtiön kanssa. Sama yhtiö valmisti myös Hornet-hävittäjiä, joiden hankinnassa Suomeen Korhosen sanotaan vaikuttaneen taustalla.
Finnair-uran jälkeen Korhonen edusti italialaisia Agusta-helikoptereita vielä yli 80 vuoden iässä.
Vuonna 2020 esitetyssä Keihäsmatkat-sarjassa Korhosta esittää näyttelijä Taisto Oksanen.
Aiheesta muualla

Uola, Mikko: / Korhonen, Gunnar (1918–2001). Kansallisbiografia-verkkojulkaisu (maksullinen).  21.3.2005. Helsinki:  Suomalaisen Kirjallisuuden Seura.
Korhonen, Gunnar hakuteoksessa Uppslagsverket Finland (2012). (ruotsiksi)
| 0 | 1 | 2 |
| --- | --- | --- |
| Edeltäjä: Anna-Liisa Tiekso (Sosiaaliministeri) | Suomen sosiaali- ja terveysministeri 1970 | Seuraaja: Anna-Liisa Tiekso |
| 0 | 1 | 2 |
| --- | --- | --- |
| Edeltäjä: Arne Berner | Suomen kauppa- ja teollisuusministeri 1971−1972 | Seuraaja: Jussi Linnamo |
Gunnar Klettenberg

Gunnar Klettenberg (s. 27. lokakuuta 1967 Viljandi, Viron SNT, Neuvostoliitto) on virolainen esteratsastaja, Viron menestyneimpiä. Klettenberg on voittanut maailmancupin osakilpailuja. Vuonna 2006 hän sijoittui cupissa kolmanneksi. Hän on koulutukseltaan eläinlääkäri ja valmentaa myös esteratsastuksessa kilpailevaa tytärtään.
Aiheesta muualla

Kotisivut
Vanhat kotisivut 8.1.2006 (Archive.org)